मैले उनलाई भेट्दा उनी ७२ वर्षकी भइसकेकी थिइन् । त्यतिवेला उनी भारत र भारतबाहिर निकै प्रसिद्ध भइसकेकी थिइन् । उनी म्यागासेसे, जननपिठ र पद्मश्रीजस्ता पुरस्कारबाट पुरस्कृत भइसकेकी थिइन् । तर, जब हामी नजिक हुँदै गयौँ, हामीलाई उनको जीवन कति कष्टकर थियो भन्ने थाहा भयो । उदाहरणका लागि ७५ वर्षको उमेरमा पनि महाश्वेता देवीको आफ्नै घर थिएन । उनी बालिगन्ज स्टेसननजिकै भाडाको फ्ल्याटमा बस्थिन् । उनको फ्ल्याटमा पुग्न निकै अग्लो भर्‍याङ चढ्नुपथ्र्यो ।
